google/wiki40b huggingface dataset:
Φλόριντα

Ιστορία

Αρχαιολογικά ευρήματα δείχνουν πως η Φλόριντα ήταν κατοικημένη χιλιάδες χρόνια πριν φτάσουν οι Ευρωπαίοι. Οι μεγαλύτερες από τις ιθαγενείς φυλές ήταν οι Καλούσα, Τεκουέστα, Τιμουκάν, και οι Τοκομπάγκο. Ο Ισπανός εξερευνητής Χουάν Πόνθε ντε Λεόν, ονόμασε τη νέα αυτή γη προς τιμήν της Κυριακής του Πάσχα, στις 2 Απριλίου του 1513, που από τους Ισπανούς ονομάζεται «Αγία Ημέρα των Λουλουδιών». Έκτοτε, η περιοχή αυτή έμεινε γνωστή ως «η Ανθισμένη» (La Florida). Κατά τη διάρκεια του επόμενου αιώνα, οι Ισπανοί και οι Γάλλοι εγκατέστησαν αποίκους στη Φλόριντα με μεικτά αποτελέσματα. Η Ισπανική Πενσακόλα ιδρύθηκε από το Δον Τριστάν ντε Λούνα ως την πρώτη ευρωπαϊκή αποικία των σύγχρονων ΗΠΑ το 1559. Το 1565 ο Πέδρο Μενέντεζ ντε Αβιλές ίδρυσε τον Άγιο Αυγουστίνο, την πρώτη μόνιμη ευρωπαϊκή αποικία. Οι δύο αυτές πόλεις στη συνέχεια θα γίνουν οι πρωτεύουσες των Βρετανικών και Ισπανικών αποικιών της Ανατολικής και Δυτικής Φλόριντα.
Η έκταση της Φλόριντα συρρικνώθηκε με την ίδρυση Βρετανικών αποικιών στο βορρά και Γαλλικών στη δύση. Ο έλεγχος περιοχών της Φλόριντα πέρασε από την Ισπανία, τη Βρετανία και τις ΗΠΑ. Τελικά η Ισπανία έδωσε τη Φλόριντα στις ΗΠΑ με τη Συνθήκη Άνταμς-Ονίς το 1819, ως αντάλλαγμα την εγκατάλειψη κάθε δικαιώματος προς το Τέξας από τις ΗΠΑ. Στις 3 Μαρτίου του 1845, η Φλόριντα έγινε η 27η πολιτεία των Ηνωμένων Πολιτειών της Αμερικής. Στις 10 Ιανουαρίου του 1861, η Φλόριντα αποσχίσθηκε από τις ΗΠΑ και ήταν από τα ιδρυτικά μέλη των Συνομοσπόνδων Πολιτειών της Αμερικής (στην ελληνική αρθρογραφία αναφέρονται και ως Νότιες πολιτείες) και στις 10 Φεβρουαρίου του ίδιου χρόνου έγινε και επίσημα μέλος. Μετά τον Εμφύλιο Πόλεμο, επανασυνδέθηκε με τις ΗΠΑ στις 25 Ιουνίου του 1868.
Έως τα μέσα του 20ού Αιώνα, η Φλόριντα ήταν η πιο αραιοκατοικημένη πολιτεία του Νότου. Σήμερα, είναι η όγδοη πιο πυκνοκατοικημένη πολιτεία των ΗΠΑ (3η μεγαλύτερη σε πληθυσμό), και η δεύτερη πιο πυκνοκατοικημένη στο Νότο.

Νομοθεσία & Κυβέρνηση

Η βασική δομή, οι υποχρεώσεις, οι ευθύνες και η λειτουργία της Κυβέρνησης της Πολιτείας της Φλόριντα καθορίζονται από το Σύνταγμα της Φλόριντα, που επίσης θέτει τα θεμέλια της βασικής νομοθεσίας της πολιτείας και εγγυάται τα δικαιώματα και τις ελευθερίες των πολιτών. Η κυβέρνηση της πολιτείας απαρτίζεται από τρεις ξεχωριστές εξουσίες: τη δικαστική, τη νομοθετική και την εκτελεστική. Το Κοινοβούλιο της Φλόριντα ορίζει τους νόμους που θέτει σε εφαρμογή ο Κυβερνήτης της Φλόριντα με την υπογραφή του.
Το Κοινοβούλιο της Φλόριντα απαρτίζεται από 40-μελή Γερουσία και βουλή με 120 μέλη.
Παρόλο που η Φλόριντα παραδοσιακά πρόσκειται στο Δημοκρατικό κόμμα, τα τελευταία χρόνια η ραγδαία αύξηση του πληθυσμού έχει φέρει και πολλούς που πρόσκεινται στο Ρεπουμπλικανικό κόμμα. Αυτό είχε ως αποτέλεσμα να έχει πλέον μοιραστεί ο πληθυσμός ισοδύναμα μεταξύ των δυο. Τα τελευταία χρόνια μάλιστα οι Ρεπουμπλικανικοίέχουν κερδίσει τις τελευταίες κυβερνητικές εκλογές και έχουν την πλειοψηφία στο κοινοβούλιο της πολιτείας.
Πολιτειακές εκλογές στην Κουίνσλαντ (2017)

Πολιτειακές εκλογές διεξήχθησαν στην Κουίνσλαντ στις 25 Νοεμβρίου 2017 για την εκλογή όλων των 93 μελών της Νομοθετικής Συνέλευσης στην πολιτεία αυτή, της οποίας η μέγιστη θητεία είναι 3 χρόνια. 
Το Εργατικό Κόμμα και η κυβέρνηση με αρχηγό την πρωθυπουργό Αναστάζια Παλασέι κέρδισε και δεύτερη θητεία.

Πλαίσιο

Στις εκλογές η ψηφοφορία ήταν πλέον υποχρεωτική και ο αριθμός των εδρών αυξήθηκε από 89 στις 93 με τροποποιήσεις στον Εκλογικό Νόμο. Επίσης, έπειτα από δημοψήφισμα το 2016, οι τριετείς θητείες αποφασίστηκε να αντικατασταθούν από σταθερές τετραετείς θητείες για τα μέλη της νομοθετικής συνέλευσης. Οι αλλαγές αυτές θα εφαρμοστούν από τις εκλογές του 2020 και έπειτα.
Νέα Νικομήδεια Ημαθίας

Χωριό

Αρχικά, το χωριό ονομάστηκε Μπρανιάτα και χτίστηκε το 1922 με Έλληνες πρόσφυγες από τη Νικομήδεια στη βορειοδυτική Ανατολία. Έλαβε το σημερινό της όνομα το 1953. Σύμφωνα με την απογραφή του 2001, ο πληθυσμός της ήταν 1.050.
Ναταλία Δραγούμη

Τηλεόραση

Έκανε το τηλεοπτικό της ντεμπούτο, το 1993, μέσα από τη σειρά κωμική σειρά του MEGA, «Μάνα είναι μόνο μία» (σκην. Γιάννη Κοτσώνη), όπου υποδύονταν τη κόρη της Μαίρης Χρονοπούλου. Το 1994, πρωταγωνίστησε στην κοινωνική σειρά «Οι Χρηματιστές» (σκην. Δημήτρη Σοφιανόπουλου) ενώ συμμετείχε και σε ένα επεισόδιο της σειράς «Έρωτας & Πάθος» (σκην. Γιάννη Λαπατά). Τη σεζόν 1995-1996 πρωταγωνίστησε στην αστυνομική σειρά «Πειρασμός» (σκην. Γιάννη Διαμαντόπουλου).
Έπειτα από ένα διάλειμμα τριών ετών, επέστρεψε τηλεοπτικά το 1999, με τη σειρά της ΕΡΤ, «Μπίζνες στα Βαλκάνια» (σκην. Βασίλη Μπουντούρη) και ακολούθησε η σειρά «Ουδέν πρόβλημα» (σκην. Λάμπη Ζαρουτιάδη) στο κανάλι STAR. Τη σεζόν 2001-2002 πρωταγωνίστησε μαζί με τον Γιάννη Βούρο στη σειρά του ΑΝΤ1, «Όσο υπάρχει αγάπη» (σκην. Γρηγόρη Καραντινάκη) ενώ την ίδια περίοδο έπαιξε σε πέντε επεισόδια της αστυνομικής σειράς του ALPHA, «Κόκκινος Κύκλος». Τη σεζόν 2003-2004, πρωταγωνίστησε στην αισθηματική σειρά «Πεθαίνω για σένα» (σκην. Πάνου Κοκκινόπουλου) ενώ παράλληλα, το 2004, συμμετείχε στις σειρές «Safe Sex TV Stories» (επεισόδιο: Κενά Αέρος) και «10η εντολή» (επεισόδιο: Ένα λεπτό αργότερα).
Το 2005, συμμετείχε στις σειρές «Babalou» (σκην. Χρήστου Δήμα), «Σαν γλυκό του κουταλιού» (σκην. Ρέινας Εσκενάζυ) και ξανά «10η εντολή» (επεισόδιο: Μεσοτοιχία). Το 2007 πρωταγωνίστησε μαζί με τους Γιώργο Νινιό και Πασχάλη Τσαρούχα στη δραματική σειρά του ALPHA, «Για την καρδιά ενός αγγέλου» (σκην. Στράτου Μαρκίδη) και στο ίδιο κανάλι, στην αστυνομική σειρά «Οι ιστορίες του αστυνόμου Μπέκα», στο επεισόδιο "Ώρα θανάτου 12 ακριβώς", α΄ και β΄ μέρος. Το 2008, είχε πρωταγωνιστικό ρόλο στις σειρές «Η εξαφάνιση» (σκην. Στράτου Μαρκίδη) και «Παύλος Μελάς: Γράμματα από την Μακεδονία» (σκην. Τζαννέτου Κομνηνέα). Η δεύτερη ήταν αφιερωμένη στη ζωή του Παύλου Μελά. 
Το 2009 πρωταγωνίστησε μαζί με τον Χάρη Ρώμα στη κωμική σειρά «Doctor Ρούλης» (σκην. Στέφανου Κοντομάρη), η οποία όμως διεκόπη σε εννέα επεισόδια λόγω χαμηλής τηλεθέασης. Το 2011, συμμετείχε στην ελληνική εκδοχή του χορευτικού σόου «Dancing with the Stars» όπου κατέκτησε την έβδομη θέση. Το 2014, ανέλαβε τη παρουσίαση της μαγειρικής εκπομπής του ALPHA, «Μ.Α.Μ.» ενώ παράλληλα, έπαιξε και σε δύο επεισόδια της σειράς «Τρίχες».
Το 2016, έκανε ένα πέρασμα από τη σειρά MEGA, «Μάλιστα, Σεφ!» (σκην. Σπύρου Ρασιδάκη) ενώ τη σεζόν 2017-2018 πρωταγωνίστησε στη κωμική σειρά ALPHA, «Έλα στη θέση μου» και παράλληλα παρουσίασε με τον Παναγιώτη Μπουγιούρη, τη μουσική εκπομπή «Στα τραγούδια λέμε ναι» στην ΕΡΤ1. Αν και αρχικά προβλέπονταν να συνεχίσει και στη τρίτη σεζόν της σειράς «Έλα στη θέση μου», τελικά αποφάσισε να αποχωρήσει για να παρουσιάσει τη δεύτερη σεζόν της εκπομπής «Στα τραγούδια λέμε ναι», αυτή τη φορά με τον Μιχάλη Μαρίνο.
Αλμάτι

Συγκοινωνίες

Το Διεθνές Αεροδρόμιο του Αλμάτι είναι το μεγαλύτερο στο Καζακστάν εξυπηρετώντας ετησίως περίπου 4 εκατομμύρια επιβάτες, με πτήσεις και ανταποκρίσεις προς τις μεγαλύτερες πόλεις της Ασίας και της Ευρώπης. Ο βασικός σταθμός τρένων Καζακστάν Τεμίρ Ζόλις χωρίζεται σε δύο υποσταθμούς, τους Αλμάτι 1 και Αλμάτι 2 εξυπηρετώντας προορισμούς προς άλλες πόλεις της χώρας, αποτελώντας και ενδιάμεσο σταθμό τρένων από γειτονικές χώρες όπως η Κίνα, το Κιργιστάν και το Ουζμπεκιστάν. 
Βασικός σταθμός λεωφορείων είναι ο Σαϊράν Τέρμιναλ που συνδέει οδικώς το Αλμάτι με άλλες πόλεις της χώρας αλλά και πόλεις της Κίνας και του Κιργιστάν.
Γιούλια Λιπνίτσκαγια

Βιογραφία

Γεννήθηκε στο Εκατέρινμπουργκ. Άρχισε να ασχολείται με το καλλιτεχνικό πατινάζ σε ηλικία 4. Ζει και προπονείται στη Μόσχα από το 2009. Το 2012 ήταν 1η στο Παγκόσμιο Πρωτάθλημα Τζούνιορ.
Γενικές εκλογές στον Άγιο Βικέντιο και Γρεναδίνες 2015

Γενικές εκλογές διεξήχθησαν στον Άγιο Βικέντιο και Γρεναδίνες στις 9 Δεκεμβρίου 2015. Το κυβερνών Εργατικό Κόμμα Ενότητας αναδείχθηκε νικητής των εκλογών, διατηρώντας την πλειοψηφία της μίας έδρας. Ωστόσο, θα γίνει επαναληπτική καταμέτρηση για 1 έδρα.

Εκλογικό σύστημα

Τα 15 αιρετά μέλη της Εθνοσυνέλευσης (House of Assembly of Saint Vincent and the Grenadines) εξελέγησαν σε μονοεδρικές εκλογικές περιφέρειες με τη χρήση του πλειοψηφικού συστήματος (first-past-the-post).

Πλαίσιο

Τις 15 έδρες διεκδίκησαν συνολικά 43 υποψήφιοι. Το Εργατικό Κόμμα Ενότητας και το Νέο Δημοκρατικό Κόμμα αμφότερα έδωσαν το χρίσμα σε υποψηφίους και στις 15 περιφέρειες, ενώ το Κόμμα των Πρασίνων κατέβασε 7 υποψηφίους και το Δημοκρατικό Ρεπουμπλικανικό Κόμμα έξι.
Κύπελλο Κυπελλούχων Ευρώπης ποδοσφαίρου 1962-63

Την περίοδο 1962-63 το Κύπελλο Κυπελλούχων Ευρώπης κατέκτησε η Τότεναμ Χότσπερ κερδίζοντας στον τελικό την Ατλέτικο Μαδρίτης.
Παναγιώτης Δημητρουλόπουλος

Βιογραφία

Γεννήθηκε το 1955 στα Κρέστενα και σπούδασε Φυσικός στο Πανεπιστήμιο Ιωαννίνων. Από τα φοιτητικά του χρόνια ασχολήθηκε με τα πολιτικά. Υπήρξε ιδρυτικό μέλος και γραμματέας της ΠΑΣΠ από το 1974 έως το 1977. Επίσης ήταν ιδρυτικό μέλος του ΠΑ.ΣΟ.Κ. Στη συνέχεια διορίστηκε καθηγητής Μέσης Εκπαίδευσης και από το 2013 είναι μέλος της Πολιτικής Επιτροπής της Κοινωνικής Συμφωνίας.
Το 1991 εκλέχτηκε δημοτικός σύμβουλος Κρεστένων και το 1994 νομαρχιακός σύμβουλος Ηλείας. Το 1998 κατήλθε ως υποψήφιος στις εκλογές για τη νομαρχία Ηλείας και εξελέγη νομάρχης, με ποσοστό 55,3%. Στις  επόμενες εκλογές, επανεξελέγη νομάρχης με ποσοστό 55,8%. Διεκδίκησε έδρα στις εκλογές του 2007  και στις εκλογές του 2009, κατά τις οποίες εξελέγη βουλευτής Ηλείας με το ΠΑΣΟΚ.
Μετά τη διαγραφή του από το ΠΑΣΟΚ, κατέστη ανεξάρτητος και το Μάρτιο του 2012 προσχώρησε στην Κοινωνική Συμφωνία της Λούκας Κατσέλη.
Είναι παντρεμένος με τη μηχανικό Γωγώ Μιχαλοπούλου και έχουν αποκτήσει δύο παιδιά, την Αγγελική και τον Μιχάλη.
Αλέξανδρος Τζουγανάκης

Βιογραφία

Ο Αλέξανδρος Τζουγανάκης γεννήθηκε στα Χανιά της Κρήτης.
Σε ηλικία επτά χρονών εγκαταστάθηκε στην Αθήνα με την οικογένεια του. Έκτοτε η Κρήτη βρίσκεται πάντα στο νου του και τον καθοδηγεί.
Ο Αλέξανδρος μεγάλωσε μέσα σε μουσικό περιβάλλον, καθώς ο πατέρας του είναι ο Μιχαήλ Τζουγανάκης. Οι ήχοι του λαούτου, το σάζι, το ούτι, το μπουλγαρί, η λύρα, και άλλα μουσικά όργανα που άκουγε καθημερινά, του κίνησαν το ενδιαφέρον.
Τα ακούσματα της Κρήτης και γενικότερα οι μελωδίες ήταν πλέων τρόπος ζωής της καθημερινότητας του. Στην ηλικία των τεσσάρων χρόνων ασχολείται περισσότερο με τα μουσικά όργανα. Το αγαπημένο του παιχνίδι έχει γίνει πλέον ο ήχος που πηγάζει από το γρατζούνισμα των χορδών και ιδιαίτερα του λαούτου.
Στα επτά του χρόνια, έρχεται η μέρα που αγκαλιάζει το πρώτο δικό του λαούτο και από τότε δεν αποχωρίζεται τον ήχο του. Έτσι αρχίζει να διαμορφώνει το μουσικό του χαρακτήρα επάνω στην πρωτότυπη οικογενειακή του κληρονομιά.
Σε ηλικία δέκα χρονών, σε συναυλία του πατέρα του, κάνει την πρώτη του εμφάνιση παίζοντας κρουστά. Από τα 15 του χρόνια και έπειτα εμφανίζεται ενεργά σε συναυλίες μαζί με τον πατέρα του στην Ελλάδα και στο εξωτερικό. Λίγο αργότερα παράλληλα με την μεγάλη του αγάπη, την μουσική, ξεκινάει τις σπουδές του και φοιτά στο University of Derby στο τμήμα Civil Engineering.
Τραγουδά με δικό του ύφος αγαπημένα ακούσματα της ελληνικής σκηνής και επηρεασμένος από την απαράμιλλη μουσική κληρονομιά της Κρήτης διασκευάζει, συνθέτει και γράφει στοίχους σε δικά του τραγούδια.
Το 2013 δημοσιεύει το πρώτο δικό του τραγούδι σε μουσική και στοίχους, με τίτλο “Όνειρο”.
Πρόεδρος της Γεωργίας

Συνταγματικές εξουσίες και καθήκοντα

Ο πρόεδρος της Γεωργίας είναι ο επικεφαλής του κράτους και ο εγγυητής της εθνικής ανεξαρτησίας και της ενότητας της χώρας. Αυτός εξασφαλίζει τη λειτουργία των κρατικών οργάνων σύμφωνα με το σύνταγμα και εκπροσωπεί τη χώρα στις εξωτερικές της σχέσεις με άλλες χώρες.
Εκλέγεται με βάση την καθολική, ισότιμη, μυστική και άμεση ψηφοφορία για περίοδο πέντε ετών. Ο πρόεδρος δεν μπορεί να εκλεγεί για περισσότερες από δύο διαδοχικές θητείες. Οποιοσδήποτε πολίτης της Γεωργίας που έχει δικαίωμα ψήφου και ο οποίος έχει συμπληρώσει την ηλικία των 35 ετών, έχει ζήσει στη Γεωργία για τουλάχιστον πέντε χρόνια και διαμένει στη Γεωργία τα τρία τελευταία χρόνια πριν από τις εκλογές, δύναται να γίνει πρόεδρος. Ο πρόεδρος της Γεωργίας δεν έχει το δικαίωμα να εξασκεί οποιοδήποτε άλλο αξίωμα, συμπεριλαμβανομένης της συμμετοχής του σε κάποιο κόμμα, να ασκεί επιχειρηματική δραστηριότητα, να λαμβάνει μισθό ή άλλη μόνιμη αμοιβή για οποιαδήποτε άλλη δραστηριότητα.
Ο πρόεδρος της Γεωργίας συνάπτει διεθνείς συνθήκες και συμφωνίες και διεξάγει διαπραγματεύσεις με ξένα κράτη σε συνεργασία με την κυβέρνηση. Κατόπιν εντολής της κυβέρνησης, διορίζει και απολύει πρεσβευτές της Γεωργίας και άλλους διπλωματικούς εκπροσώπους. Επίσης, λαμβάνει τα διαπιστευτήρια πρεσβευτών και άλλων διπλωματικών εκπροσώπων ξένων κρατών και διεθνών οργανισμών, σε συμφωνία με την κυβέρνηση. Οι νομοθετικές πράξεις του προέδρου απαιτούν την υπογραφή συγκατάθεσης από τον πρωθυπουργό. Εξαιρέσεις είναι οι πράξεις του προέδρου που εκδίδονται κατά τη διάρκεια ισχύος στρατιωτικού νόμου.
Caterpillar D5

Το Caterpiller D5 είναι μια μικρή ερπυστριοφόρα μπουλντόζα. Κατασκευαστής είναι η εταιρεία Caterpillar Inc. Η σειρά κατασκευάστηκε για πρώτη φορά το 1939.  Σήμερα συνεχίζεται η παρασκευή του τύπου D5K.
Παναγιώτης Ρετέλας

Βόλεϊ

Εκτός από το στίβο ο Ρετέλας υπήρξε και αθλητής του βόλεϊ σε μια από τις πρώτες ομάδες του Πανιωνίου, που διοργάνωσε και συμμετείχε σε τουρνουά το 1920.
Άντονι Γκόλντγουαϊρ

Κολλεγιακή καριέρα

Ο Άντονι Γκόλντγουαϊρ εισήχθη στα Πανεπιστήμια "Πενσακόλα Στέιτ Κόλετζ" (1990-92) και "Χιούστον" (1992-94). Αγωνίστηκε στο Κολλεγιακό Πρωτάθλημα Καλαθοσφαίρισης με τους Χιούστον Γκούγκαρς (μπασκετική ομάδα του Πανεπιστημίου "Χιούστον").
Από το Πανεπιστήμιο του Χιούστον αποφοίτησε το 1994, σε ηλικία 23 ετών.

Επαγγελματική καριέρα

Το 1994, ο Άντονι Γκόλντγουαϊρ συμμετείχε στα Ντραφτς του ΝΒΑ και επιλέχθηκε από τους Φοίνιξ Σανς, χωρίς ωστόσο να καταφέρει να κερδίσει μια θέση στο βασικό ρόστερ της ομάδας.
Τη διετία 1994-96 αγωνίστηκε στους Γιάκιμα Σαν Κινγκς, ενώ την αμέσως επόμενη διετία αγωνίστηκε στο ΝΒΑ αρχικά με τους Σάρλοτ Μπόμπκατς (1996-97) κι έπειτα με τους Ντένβερ Νάγκετς (1997-98).
Το καλοκαίρι του 1998 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.
Το 1999 υπέγραψε συμβόλαιο συνεργασίας με την ισπανική Μπαρτσελόνα, στην οποία αγωνίστηκε για μόλις μία σεζόν.
Τη διετία 2000-02, ο Άντονι Γκόλντγουαϊρ αγωνίστηκε στους Κάνσας Σίτυ Νάιτς, τους Ντένβερ Νάγκετς, τη Φορτιτούντο Μπολόνια και τους Σαν Αντόνιο Σπερς.
Τη διετία 2002-04, ο Άντονι Γκόλντγουαϊρ πέρασε από αρκετές ομάδες ανά τον κόσμο και συγκεκριμένα από τις Γιακίμα Σαν Κίνγκς (Αμερική), Ουάσινγκτον Ουίζαρντς (Αμερική), Γίγαντες ντε Καρολίνα (Πουέρτο Ρίκο), Μινεσότα Τίμπεργουλβς (Αμερική), ΑΡΗ Θεσσαλονίκης (Ελλάδα), Μπρούκλιν Νετς (Αμερική), Κριόλλος ντε Καγκούας (Πουέρτο Ρίκο), Μιλγουόκι Μπακς (Αμερική) και Ντιτρόιτ Πίστονς (Αμερική).
Την περίοδο 2005-06, πραγματοποίησε και πάλι ένα πέρασμα από αρκετές ομάδες και συγκεκριμένα από τους Μιλγουόκι Μπακς (Αμερική), τους Λος Άντζελες Κλίπερς (Αμερική), τους Γιακάμα Σαν Κίνγκς (Αμερική), τη Βαλένθια (Ισπανία), τον Πανελλήνιο (Ελλάδα) και τη Λοκομοτίβ Κούμπαν (Ρωσία).
Επόμενος σταθμός στην καριέρα του Γκόλντγουαϊρ μετά τη Λοκομοτίβ Κούμπαν ήταν το Αιγάλεω, στο οποίο παρέμεινε για περίπου δύο χρόνια.
Το 2009 μεταπήδησε στην ισπανική Χιρόνα, η οποία έμελλε να είναι και η τελευταία στην πλούσια και πολυετή καριέρα του.
ΧΓΚ Ελσίνκι

Ιστορία

Η ομάδα δημιουργήθηκε από τον Φρέτρικ Βάτχεν το 1907. Είναι η μοναδική ομάδα από την Φινλανδία που κατάφερε να παίξει στους ομίλους του Τσάμπιονς Λιγκ και συγκεκριμένα την περίοδο 1998-1999 όπου και κατάφερε να συγκεντρώσει 5 βαθμούς τερματίζοντας όμως στην τελευταία θέση του ομίλου της. 
Ο σύλλογος, εκτός από το τμήμα ποδοσφαίρου, στο παρελθόν διέθετε τμήματα μπάντυ και χόκεϊ επί πάγου αλλά το 1972 το τμήμα χόκεϊ διαχωρίστηκε και δημιουργήθηκε ξανά σαν ανεξάρτητο τμήμα.

Τμήμα Ποδοσφαίρου Κλούμπι-04

Η Κλούμπι-04 αποτελεί την αναπληρωματική ομάδα της ΧΓΚ Ελσίνκι.

Τμήμα Ποδοσφαίρου Γυναικών

Το γυναικείο ποδοσφαιρικό τμήμα της ΧΓΚ Ελσίνκι ιδρύθηκε το 1971. Η ομάδα έχει κατακτήσει 22 πρωταθλήματα Φινλανδίας.
Τζάια Παλόμα

Βιογραφικά στοιχεία

Γεννήθηκε στις 27 Ιουνίου 1984 στο Ντάιμοντ Μπαρ της Καλιφόρνιας, και μεγάλωσε στην Γουόλνατ της Καλιφόρνιας. Η καταγωγή της είναι από την Ιταλία. Αρχικά δούλευε ως γκαρσόνι σε καφετερία της αλυσίδας Starbucks. Άρχισε την καριέρα της το 2003 και έχει παίξει σε περίπου 350 έργα σκληρού πορνό. Στους ρόλους της υποδύεται φαρυγγική κατάδυση, διπλή διείσδυση και δεσμιολαγνεία. Για τις επιδόσεις της απέσπασε πολλά βραβεία. Αποσύρθηκε το 2007 από την ενεργή δράση για να επανεμφανιστεί το 2010 στον χώρο του μη ερωτικού κινηματογράφου ως ηθοποιός σε έργο τρόμου. Παντρεύτηκε το 2005 τον ηθοποιό Κόφι Ρον, τον οποίο χώρισε το 2007. Ξαναπαντρεύτηκε το ίδιο χρόνο τον ηθοποιό Τόμι Πίστολ, από τον οποίο απόκτησε έναν γιο.
Φιόντορ Μπονταρτσούκ

Νεανικά χρόνια

Ο Φιόντορ γεννήθηκε στη Μόσχα σε οικογένεια καλλιτεχνών, γιος της διάσημης ηθοποιού Ιρίνα Σκομπτσέβα, και του βραβευμένου σκηνοθέτη Σεργκέι Μπονταρτσούκ. Ξεκίνησε την καριέρα του από τα παιδικά του χρόνια. Το 1985, όταν πήγαινε σχολείο έγινε μαθητής του Πανρωσικού Ινστιτούτου Κινηματογράφου. Το 1991 αποφοίτησε από την τάξη του Γιούρι Οζερόφ ως σκηνοθέτης. Το ντεμπούτο του ως ηθοποιός ήταν το 1986 στην ταινία Μπορίς Γκοντουνόφ (1986), όπου έκανε γυρίσματα με τον πατέρα του.

Λόγια Φιόντορ Μπονταρτσούκ

Φιόντορ Μπονταρτσούκ: «Δεν ήταν εύκολο να παίξω αυτό το ρόλο. Ο πατέρας μου ήταν πολύ αυστηρός. Για μένα είναι ένα είδος φανταστικού και σταθερά έγκυρου ατόμου. Και φυσικά ένιωσα μεγάλη ευθύνη προς αυτόν. Καθημερινά μετά από τα γυρίσματα δεν είχα καμία ενέργεια για να κάνουμε κάτι άλλο.»

Προσωπική Ζωή

Ο Φιόντορ Μπονταρτσούκ είναι περισσότερο από 20 χρόνια παντρεμένος με την Σβετλάνα Μπονταρτσούκ.
Μαζί έχουν 2 παιδιά: το γιο τους τον Σεργκέι και την κόρη τους Βαρβάρα.
Αικατερίνη Παναγιώτου

Βιογραφία

Καταγόταν από την Ήπειρο, αλλά έμενε στην Αθήνα όπου δούλευε σαν εργάτρια μεταξουργείου. 
Τον Σεπτέμβρη του 1842 οι Ν. Σκούφος, Δ. Λεβίδης, Αλ. Ραγκαβής, Γρ. Καμπούρογλους και άλλοι συνέστησαν την Επιτροπή του εν Αθήναις Θεάτρου, με σκοπό να δημιουργήσουν επαγγελματικό θίασο και να γνωρίσουν στους Αθηναίους τα έργα της παγκόσμια δραματουργίας. Και ενώ προσέλαβαν αμέσως τους διαθέσιμους άντρες ηθοποιούς της εποχής, δυσκολεύτηκαν να βρουν γυναίκες ηθοποιούς, λόγω της προκατάληψης που υπήρχε για το επάγγελμα της θεατρίνας. Ωστόσο, μέσα από γνωστούς ανακάλυψαν την νεαρή Παναγιώτου η οποία μάλιστα είχε παίξει δυο χρόνια πριν, το 1840, στον Αριστόδημο του Βιντσέντο Μόντι, υπό την καθοδήγηση του Κωνσταντινουπολίτη ηθοποιού Κωνσταντίνου Κυριάκου Αριστία, σε μια ερασιτεχνική παράσταση, φυσικά.
Η Παναγιώτου παρουσιάσθηκε μπροστά στην Επιτροπή του εν Αθήναις Θεάτρου στις 5 Νοέμβρη του 1842, και το συμβόλαιο υπογράφηκε στις 8 Νοέμβρη του 1842. Όπως γράφει ο ιστορικός του θεάτρου Ν. Λάσκαρις, η Παναγιώτου προσελήφθη με μισθό 50  δρχ. το μήνα.
Μετά την  Παναγιωτου, προσελήφθησαν απο την Επιτροπή, η Αθηνά Φιλλιπάκη, η Μαριγώ Δευτερίδη και η Μαριγώ Δομεστίνη, οι οποίες μαζί με 11 ακόμα άντρες ηθοποιούς σχημάτισαν τον πρώτο θίασο της Επιτροπής.
Η πρώτη παράσταση του θιάσου δόθηκε την Άνοιξη του 1843 και η Παναγιώτου πρωταγωνίστησε στη τραγωδία του Βιττόριο Αλφιέρι Φίλιππος Β΄ παίζοντας την Ισαβέλλα. Δεύτερο έργο η κωμωδία του Μολιέρου Εξηνταβελώνης όπου μοιράστηκε τον πρώτο ρόλο με την Αθηνά Φιλλιπάκη.
Σύμφωνα με τα Απομνημονεύματα του Ραγκαβή, στο θέατρο σε εκείνες τις δυο παραστάσεις έτρεξε όλη η Αθήνα, περίεργη να δει την πρώτη Ελληνίδα που τόλμησε να βγει στη σκηνή. 
Τον Οκτώβρη του 1843 οταν ξανασυστάθηκε ο θιασος που ειχε διακόψει τις παραστάσεις του για το καλοκαιρι, έπαιξε στον Ιούνιο Βρούτο του Βολταίρου, και μάλιστα τον γυναικείο ρόλο  της Τύλια. Μάλιστα, αυτήν την παράσταση παρακολούθησε και ο Δημήτριος Καλλέργης στις 3 Σεπτεμβρη του 1843, λίγο πριν ξεκινήσει την Επανάσταση της 3ης Σεπτεμβρίου μαζί με τον Μακρυγιάννη.
Οι τελευταίες παραστάσεις του θιάσου ήταν ο Τιμολέων του Ζαμπέλιου, Ο γάμος των τρελλων μιά μονόπρακτη ιταλική κωμωδία, Γιατρός με το στανιό του Μολιέρου και η Φροσύνη του Ραγκαβή. Ωστόσο αυτά τα δυο χρόνια  άρκεσαν για να ξετρελλαθούν πολλοί με την Παναγιώτου αλλά και τη Φιλιππάκη, που σαν ένα πρώιμο ντουέτο Κυβέλη - Κοτοπούλη ή Βουγιουκλάκη - Καρέζη, ανταγωνίζονταν σε θεατές, λουλούδια, ραβασάκια, γλυκά, και φήμη.
Τον Φλεβάρη του 1846 διαλύθηκε και ο θίασος και η Επιτροπή, λόγω έλλειψης θεατών και αδιαφορίας από τη μεριά της Αυλής.
Η επόμενη προσπάθεια έγινε ξανά το 1856.
Η Παναγιώτου όμως εγκατέλειψε την σκηνή για πάντα και παντρεύτηκε.
Μονοθάλαμο Κοινοβούλιο

Σε πολλές χώρες, συμπεριλαμβανομένης και της Ελλάδας, υπάρχει ένα μονάχα νομοθετικό σώμα από το οποίο ασκείται η νομοθετική εξουσία. Αυτό ονομάζεται Μονοθάλαμο Κοινοβούλιο και ορίζεται ως το σώμα που αποτελείται από ένα μόνο θάλαμο.

Έννοια

Τα μονοθάλαμα κοινοβούλια υφίστανται όταν δεν υπάρχει ανάγκη ύπαρξης δύο σωμάτων. Πολλές, πολυάριθμες νομοθετικές επιτροπές δημιουργήθηκαν για να δώσουν φωνή σε διαφορετικά τμήματα της κοινωνίας. Πολλαπλά νομοθετικά σώματα επιτρέπουν την εγγυημένη εκπροσώπηση των διαφόρων κοινωνικών τάξεων (όπως στο Κοινοβούλιο του Ηνωμένου Βασιλείου), ή τα εθνικά και περιφερειακά συμφέροντα. Όπου αυτοί οι παράγοντες είναι ασήμαντοι, σε κράτη με περιορισμένη περιφερειακή αυτονομία, η ύπαρξη ενός μοναδικού σώματος υπερισχύσει. 
Τα μονοθάλαμα κοινοβούλια είναι επίσης συνηθισμένα σε κομμουνιστικές χώρες όπως η Λαϊκή Δημοκρατία της Κίνας και η Κούβα. Ομοίως, πολλά πρώην κομμουνιστικά κράτη, όπως η Ουκρανία , η Μολδαβία και η Σερβία , διατήρησαν το μονοθάμαμο νομοθετικό τους σώμα, αν και άλλα, όπως η Ρουμανία και η Πολωνία , υιοθέτησαν δύο νομοθετικές κοινοβουλευτικές επιτροπές.  Χαρακτηριστικό παράδειγμα αποτελεί η Ένωση Σοβιετικών Σοσιαλιστικών Δημοκρατιών (ΕΣΣΔ) που είχε δύο κοινοβούλια. Τα δύο σώματα ήταν το Σοβιέτ των Εθνοτήτων και το Σοβιέτ της Ένωσης. Η Ρωσική Ομοσπονδία διατήρησε το σύστημα αυτό και μετά τη διάλυση της ΕΣΣΔ, μετά τη μετάβαση από τον σοσιαλισμό στον καπιταλισμό.  
Το κυριότερο πλεονέκτημα του συστήματος αυτού είναι η αποτελεσματικότερη νομοθεσία, καθώς η νομοθετική διαδικασία είναι απλούστερη και δεν υπάρχει πιθανότητα αδιεξόδου. Οι υποστηρικτές του ενιαίου κοινοβουλίου υποστήριξαν επίσης ότι μειώνει το κόστος, ακόμη και αν ο αριθμός των νομοθετών παραμείνει αμετάβλητος, δεδομένου ότι υπάρχουν λιγότερα ιδρύματα για τη διατήρηση και την υποστήριξή του. 
Η κύρια αδυναμία ενός μονοθάλαμου κοινοβουλίου μπορεί να θεωρηθεί η έλλειψη συγκράτησης της πλειοψηφίας, πράγμα ιδιαίτερα αισθητό στα κοινοβουλευτικά συστήματα όπου οι ηγέτες της κοινοβουλευτικής πλειοψηφίας κυριαρχούν επίσης στην εκτελεστική εξουσία. Υπάρχει επίσης ο κίνδυνος να μην αντιπροσωπεύεται επαρκώς το σύνολο των πολιτών.
Πέτρος Ζερβός

Βιογραφία

Ξεκίνησε να σκιτσάρει σαν γελοιογράφος το 1978 στο Θούριο και κατόπιν εμφανίστηκε με το πρώτο του κόμικ στη Βαβέλ το 1981. Δουλειές του φιλοξενήθηκαν επίσης στον Σχολιαστή, το Convoy, την εφημερίδα Πριν, και το λογοτεχνικό περιοδικό Φράση.
Στη δεκαετία του '90 σταμάτησε να εκδίδει δουλειές του και εμφανίστηκε μόνο σε εκθέσεις, δουλεύοντας παράλληλα στη διαφήμιση και το κινούμενο σχέδιο. Από το 2000, οπότε και επέστρεψε στην έντυπη παρουσία, συνεργάζεται με το ένθετο 9 της Ελευθεροτυπίας με τη σειρά Δούριος Άνεμος, ενώ είναι τακτικός συνεργάτης και των περιοδικών Γαλέρα, 4Τροχοί.
Έργα του έχουν εκτεθεί σε Αθήνα, Θεσσαλονίκη, Βόλο, Γιάννενα, στην Ιταλία και αλλού. Το Σεπτέμβρη του 2006 πήρε το δεύτερο βραβείο στη διεθνή έκθεση γελοιογραφίας Quo Vadis Terra? στη Ρόδο.
Συμμετείχε ως ηθοποιός στην ταινία Το μικρό ψάρι του Γιάννη Οικονομίδη.